CELEX: 32021D0986
Language: sl
Date: 2021-04-29 00:00:00
Title: Sklep Komisije (EU) 2021/986 z dne 29. aprila 2021 o odobritvi sklepa Agencije za preskrbo Evropske skupnosti za atomsko energijo o sprejetju novih pravil Agencije za določitev načina usklajevanja ponudbe in povpraševanja po rudah, snoveh vira in posebnih cepljivih snoveh (notificirano pod dokumentarno številko C(2021) 2893) (Besedilo v angleškem jeziku je edino verodostojno)

18.6.2021   
               
               
                  SL
               
               
                  Uradni list Evropske unije
               
               
                  L 218/1
               
            
         SKLEP KOMISIJE (EU) 2021/986
         z dne 29. aprila 2021
         o odobritvi sklepa Agencije za preskrbo Evropske skupnosti za atomsko energijo o sprejetju novih pravil Agencije za določitev načina usklajevanja ponudbe in povpraševanja po rudah, snoveh vira in posebnih cepljivih snoveh
         
            
               (notificirano pod dokumentarno številko C(2021) 2893)
            
         
         (Besedilo v angleškem jeziku je edino verodostojno)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Pogodbe o ustanovitvi Evropske skupnosti za atomsko energijo in zlasti šestega pododstavka člena 60 Pogodbe,
         ob upoštevanju naslednjega:
         
                     (1)
                  
                  
                     V skladu s členom 2 Pogodbe o ustanovitvi Evropske skupnost za atomsko energijo (v nadaljnjem besedilu: Pogodba Euratom) Evropska skupnost za atomsko energijo skrbi za redno in pravično preskrbo vseh uporabnikov v Skupnosti z rudami in jedrskim gorivom s skupno politiko preskrbe po načelu enakega dostopa do virov preskrbe.
                  
               
                     (2)
                  
                  
                     V ta namen je bila s členom 52(2)(b) Pogodbe Euratom ustanovljena Agencija.
                  
               
                     (3)
                  
                  
                     Za pravila o določitvi postopka usklajevanja ponudbe in povpraševanja po rudah, snoveh vira in posebnih cepljivih snoveh, ki jih je sprejela Agencija, se zahteva odobritev s strani Komisije.
                  
               
                     (4)
                  
                  
                     Agencija, ki deluje v skladu s Pogodbo Euratom in svojim statutom, je s sklepom dne 15. januarja 2021 sprejela nova pravila za posodobitev in nadomestitev trenutno veljavnih pravil Agencije.
                  
               
                     (5)
                  
                  
                     V skladu s šestim pododstavkom člena 60 Pogodbe Euratom bi morala pravila Agencije odobriti Komisija —
                  
               SPREJELA NASLEDNJI SKLEP:
         
            Člen 1
            Sklep Agencije za preskrbo Evropske skupnosti za atomsko energijo z dne 15. januarja 2021 o sprejetju pravil Agencije o določitvi postopka usklajevanja ponudbe in povpraševanja po rudah, snoveh vira in posebnih cepljivih snoveh ter razveljavitvi pravil Agencije za preskrbo Evropske skupnosti za atomsko energijo z dne 5. maja 1960 se odobri.
         
         
            Člen 2
            Ta sklep začne učinkovati 1. julija 2021.
         
         
            Člen 3
            Ta sklep je naslovljen na Agencijo za preskrbo Evropske skupnosti za atomsko energijo. Objavi se v Uradnem listu Evropske unije.
         
         
            V Bruslju, 29. aprila 2021
            
               
                  Za Komisijo
               
               Kadri SIMSON
               
                  članica Komisije